OpenLLM-France/wikimedia huggingface dataset:
# Frotis nasofaringi

Un frotis nasofaringi és un mètode per recollir una mostra de la part posterior del nas i la gola. Els escovillons nasofaringis són pals estrets fets d'una vareta curta de plàstic recoberts, en un extrem, amb material adsorbidor com cotó, polièster o niló flocat. S'utilitzen per al diagnòstic de tos ferina, així com diverses infeccions víriques. Per recollir la mostra, s'insereixen a la fossa nasal i es mantenen al seu lloc durant diversos segons per absorbir secrecions, i després es col·loquen en mitjans de transport virals estèrils, que preserva la mostra per a l'anàlisi posterior.
* Aspirat nasofaríngi
* Frotis nasofaringi
* Recollint un aspirat nasofaringi

## Referències

* 1 2 «Pertussis (Whooping Cough) Specimen Collection», 28-08-2013. [Consulta: 13 febrer 2015].
* ↑ «Nasopharyngeal culture: MedlinePlus Medical Encyclopedia».
* ↑ https://www.cdc.gov/flu/pdf/freeresources/healthcare/flu-specimen-collection-guide.pdf
# GNU bison

GNU bison (usualment conegut com a Bison) és un analitzador sintàctic de propòsit general que forma part del Projecte GNU disponible per a pràcticament tots els sistemes operatius.
Bison converteix la descripció formal d'un llenguatge, escrita com una gramàtica lliure de context (LALR), en un programa en C, C++, o Java que realitza anàlisi sintàctica. És utilitzat per crear analitzadors per a molts llenguatges, des de simples calculadores fins llenguatges complexos. Per utilitzar Bison, és necessària experiència amb la sintaxi usada per descriure gramàtiques.
GNU bison té compatibilitat amb Yacc: totes les gramàtiques ben escrites per Yacc, funcionen en Bison sense necessitat de ser modificades. Qualsevol persona que estigui familiaritzada amb Yacc podria utilitzar Bison sense problemes.
Bison va ser escrit al principi per Robert Corbett; Richard Stallman ho va fer compatible amb Yacc i Wilfred Hansen de la Carnegie Mellon University va afegir suport per literals multicaràcter i altres característiques.

## Referències

* ↑ «Bison - GNU parser generator» (en anglès). gnu.org. [Consulta: 19 setembre 2013].

## Bibliografia

* Levine, John. flex & bison. O'Reilly Media, agost 2009. ISBN 978-0-596-15597-1.

## Enllaços externs

* GNU bison - Lloc web oficial
# GNU Paint

GNU Paint, també conegut com a gpaint, és un editor d'imatges de codi obert similar al Microsoft Paint. Forma part de l'entorn d'escriptori GNOME i és programari lliure distribuït sota els termes de la llicència GNU General Public License v3.
Les característiques del gpaint inclouen:
* Eines de dibuix com ara ovals, a mà alçada, polígon i text, amb farciment o ombra per als polígons i va tancar a mà alçada formes.
* Tallar i enganxar mitjançant la selecció de regions irregulars o polígons.
* Suport d'impressió preliminar amb gnome-print.
* Interfície d'usuari fàcil d'usar amb eines i paletes de colors.
* Múltiple edició d'imatges en una sola instància del programa.
* Totes les funcions de processament d'imatges presents en Xpaint.
* No hi ha possibilitat de retallar imatges.

## Referències

* ↑ «GNU Paint». gnu.org. [Consulta: 10 desembre 2015].

## Vegeu també

* Microsoft Paint
* GIMP
* KolourPaint
* Tux Paint

## Enllaços externs

* GNU Paint - Lloc web oficial
# GNU Taler

GNU Taler és un sistema de pagament electrònic i microtransacció basat en programari lliure. El projecte està liderat per Florian Dold i Christian Grothoff de Taler Systems SA. Taler és l'abreviació de "Taxable Anonymous Libre Economic Reserves" (en català "Reserves econòmiques lliures anònimes imposables") i fa al·lusió a les monedes Tàler a Alemanya durant l'edat moderna. Compta amb el suport públic del fundador del Projecte GNU, Richard Stallman. Stallman ha descrit el programa com que està "dissenyat per ser anònim per al pagador, però els beneficiaris sempre estan identificats". En un article publicat a Security, Privacy, and Applied Cryptography Engineering, GNU Taler es descrigué com que complia amb les consideracions ètiques: el client que paga és anònim mentre el comerciant està identificat i tributable. Taler Systems SA proporciona una implementació d'aquest sistema.

## Vegeu també

* Microtransacció
* Programari lliure

## Referències

* ↑ «GNU Taler 0.0.0 Released: GNU Tries To Get Into Electronic Payments».
* ↑ «GNU cryptocurrency aims at 'the mainstream economy not the black market'».
* ↑ «GNU Taler: Ethical Online Payments for the Internet Age». ercim-news.ercim.eu. [Consulta: 23 abril 2020].
* ↑ Sprint, Book. Cost of Freedom (en anglès). Lulu.com, 2016-05-19. ISBN 978-1-365-08698-4.
* ↑ «Halbanonymes Bezahlsystem: GNU Taler soll Kryptowährungen gerechter machen - Golem.de» (en alemany). www.golem.de. [Consulta: 3 gener 2020].
* ↑ «Stallman's final interview as FSF president: Last week we quizzed him over Microsoft visit. Now he quits top roles amid rape remarks outcry».
* ↑ «A radical proposal to keep your personal data safe», 03-04-2018.
* ↑ Carlet, Claude. Security, Privacy, and Applied Cryptography Engineering: 6th International Conference, SPACE 2016, Hyderabad, India, December 14-18, 2016, Proceedings (en anglès). Springer, 2016-12-09. ISBN 978-3-319-49445-6.
* ↑ (tesi) (en anglès). phdthesis, 2019-02-25.
* ↑ Pentland, Alex 'Sandy'. «Digital cash and privacy: What are the alternatives to Libra?». MIT Media Lab. [Consulta: 28 desembre 2019].
* ↑ «Kampf der Kryptowährungen – das sind die Alternativen zu Libra» (en alemany). www.netzwoche.ch. [Consulta: 3 gener 2020].
# Geysir

Geysir (també conegut com a El Gran Geysir), situat a la vall Haukadalur (Islàndia), és el guèiser més antic conegut i un dels exemples més impressionants d'aquest fenomen en el món. El mot català guèiser per a descriure un sortidor d'aigües termals deriva de Geysir (que, al seu torn, deriva del verb islandès gjósa, que significa 'entrar en erupció'. El Geysir es troba al turó Laugarfjall, a 64° 19′ 0.05″ N, 20° 17′ 59.64″ O﻿ / ﻿64.3166806°N,20.2999000°O﻿ / 64.3166806; -20.2999000, on també es troba, a 400 metres més al sud, el guèiser Strokkur.
Durant les erupcions, el Geysir pot llançar aigua bullent fins a més de 60 metres d'altitud. Tanmateix, les erupcions no en solen ser freqüents, i s'han arribat a parar en el passat durant anys.

## Vegeu també

* Cercle Daurat.
# Gai Livi Drus

* No s'ha de confondre amb Gai Livi Drus (jurista).
Gai Livi Drus (en llatí: Gaius Livius M. f. M. n. Drusus) va ser un magistrat romà del segle ii aC que va ser cònsol l'any 147 aC juntament amb Escipió Emilià. Formava part de la gens Lívia, una gens romana d'origen plebeu, i era fill de Marc Livi Emilià.
Hom l'identifica sovint amb el jurista romà conegut com a Gai Livi Drus, esmentat per Ciceró, però segurament el jurista era el seu fill Gai Livi Drus. El jurista, sigui el pare o el fill, va compondre obres de gran utilitat per als estudiants de dret, segons Valeri Màxim.

## Referències

* 1 2 Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 1077.
* ↑ Valeri Màxim, De Factis Dietisque Memorabilibus, VIII 7.
# Gai Licini Var

Gai Licini Var (en llatí: Gaius Licinius P. f. P. n. Varus) va ser un magistrat romà del segle iii aC.
Va ser cònsol l'any 236 aC, amb Publi Corneli Lèntul Caudí. Els dos cònsols es van dirigir al nord d'Itàlia per oposar-se als gals transalpins que havien creuat els Alps. I quan va passar el perill per les lluites entre els mateixos gals, Var va rebre el mandat de sotmetre als corsos de l'illa de Còrsega. El cònsol va enviar a l'illa al seu llegat Marc Claudi Glícia amb el que esperava reunir-se poc després. Glícia va fer la pau amb els illencs per iniciativa pròpia, però Var, quan va arribar, no va voler reconèixer l'acord, i va iniciar la guerra fins que va obligar els nadius a sotmetre's.
Probablement és el mateix Gai Licini que va ser enviat a Cartago l'any 218 aC amb quatre ambaixadors més, tots ells d'avançada edat.

## Referències

* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 1230.
# Gai Licini Nerva (tribú)

Gai Licini Nerva (en llatí Caius Licinius Nerva) va ser un magistrat romà de parentiu no determinat amb altres membres de la gens Licínia.
Podria ser el col·lega de Luci Calpurni Bèstia (121 aC) o més probablement de Luci Calpurni Bèstia el jove (63 aC) com a tribú de la plebs. Ciceró el menciona algunes vegades i el considerava una mala persona, però amb bones qualitats d'orador.

## Referències

* ↑ Smith, William (ed.). Dictionary of Greek and Roman Biography and Mythology. Vol. II. Londres: Taylor and Walton, 1846, p. 1168.
# Gerres maldivensis

Gerres maldivensis és una espècie de peix pertanyent a la família dels gerrèids.

## Descripció

* Fa 6,5 cm de llargària màxima.
* Ulls relativament grossos.
* Cos prim i amb franges verticals fosques.

## Hàbitat

És un peix marí, de clima tropical i demersal.

## Distribució geogràfica

Es troba a l'Índic occidental: les illes Maldives.

## Observacions

És inofensiu per als humans.

## Referències

* ↑ Quoy J. R. C. & Gaimard J. P., 1824-1825. Description des Poissons. Chapter IX. A: Freycinet, L. de, Voyage autour du Monde...exécuté sur les corvettes de L. M. "L'Uranie" et "La Physicienne," pendant les années 1817, 1818, 1819 et 1820. París. Voyage Uranie, Zool. . 192-401.
* ↑ uBio (anglès)
* ↑ Regan, C. T., 1902. On the fishes from the Maldive Islands. The Fauna and Geography of the Maldive and Laccadive Archipelagoes. Being the Account of the Work Carried on and of the Collections Made by an Expedition During the Years 1899 and 1900 v. 1, pt 3: 272-281.
* ↑ The Taxonomicon (anglès)
* 1 2 3 4 FishBase (anglès)
* ↑ Iwatsuki, Y., S. Kimura i T. Yoshino, 1999. Redescriptions of Gerres baconensis (Evermann & Seale, 1907), Gerres equulus Temminck & Schlegel, 1844 and Gerres oyena (Forsskål, 1775), included in the "Gerres oyena complex", with notes on other related species (Perciformes: Gerreidae). Ichthyol. Res. 46(4):377-395.

## Enllaços externs

* AQUATAB
# Giovanni Giacometti

Giovanni Giacometti (Stampa, 1868 - 1933), pintor postimpresionista Suís, pare d'Alberto Giacometti. Fill d'Alberto i Caterina Ottilia Santi, des de petit va mostrar bones aptituds per al dibuix. Per això el 1886, amb divuit anys, decideix traslladar-se a Múnic per a iniciar els seus estudis en l'Escola d'Arts Decoratives. Allí coneixerà el que serà el seu gran amic, el pintor fauvista Cuno Amiet.
Posteriorment, i després de conèixer l'impressionisme, viatjarà a França, on continua formant-se en l'Académie Julian per dos anys. El 1891 regressa a Stampa. Les seves inquietuds, no obstant això, no trigaran a empènyer-lo novament a l'aventura. Marxa a Itàlia, on visita Roma i Nàpols. Els seus primers èxits no arriben fins a 1900, quan exposa a Zúric amb Amiet i Holder. El mateix any contreu matrimoni amb Anette. D'aquesta unió naixerà el seu fill Alberto, el 1901, seguit per Diego (1902), Ottilia (1903) i Bruno (1907), sent aquesta la seva etapa de major plenitud, tant en el camp personal com en l'artístic. Entre 1901 i 1912 participa, en la Kunstausstellung (Exposició d'art) de Múnic i en la Kunstlerhaus (Casa dels artistes) de Zúric, així com en una exposició dels pintors del grup Die Brücke a Dresden. En aquests anys té com un dels seus deixebles al pintor argentí Raúl Mazza. Després de la Primera Guerra Mundial, però, la seva carrera artística passarà a ocupar un segon pla.
# Giulio Douhet

El general Giulio Douhet (Caserta, 30 de maig de 1869 - Roma, 15 de febrer de 1930) fou un militar italià teòric de la guerra aèria.
# Giulio Cirino

Giulio Cirino (Roma, 1880 - 1970) fou un baix italià amb un extens repertori.
La Temporada 1926-1927 va cantar al Gran Teatre del Liceu de Barcelona.

## Referències

* ↑ Claudio Rendina. La grande enciclopedia di Roma: personaggi, curiosità, monumenti, storia, arte e folclore della Città Eterna dalle origini al Duemila. Newton & Compton, 2000. ISBN 978-88-8289-316-3.

## Enllaços externs

* Treballs per o sobre Giulio Cirino en biblioteques (catàleg WorldCat) (anglès)
# Gastrotheca griswoldi

Gastrotheca griswoldi és una espècie de granota de la família del hemipràctids. Va ser descrit per Benjamin Shreve el 1941.
És una espècie terrestre de praderies i arbustos de puna seca. És força comú en terres de conreu tradicional. Durant el dia, sel's solen trobar sota les pedres en zones humides. Els ous es desenvolupen en un bossa dorsal de les femelles.
Viu a la regió de Nudo de Pasco als departaments de Pasco, Junín i Huanuco, al centre del Perú, a una altitud de 3000 a 4020 m.
A la Llista Vermella de la UICN és catalogat en la categoria risc mínim d'extincio. El 2018 no s'ha identificat qualsevol amenaça per aquesta espècie.

## Referències

* ↑ Shrev, Benjamin «Notes on Ecuadorian and Peruvian reptiles and amphibians with descriptions of new forms» (en anglès). Proceedings of the New England Zoölogical Club, 18, 1941, pàg. 71–83.
* 1 2 SSC Amphibian Specialist Group «Gastrotheca griswoldi» (en anglès). Llista Vermella de la UICN, 2018. DOI: 10.2305/IUCN.UK.2018-1.RLTS.T55337A61397052.en.
* ↑ Frost, Darrel R. «Gastrotheca griswoldi Shreve, 1941» (en anglès). Amphibian Species of the World: an Online Reference, 2022. DOI: 10.5531/db.vz.0001.
# Giraculs

Giraculs és un paratge de costers de muntanya del terme municipal de l'Estany, a la comarca del Moianès.
Està situat a tocar, al sud-oest, del nucli urbà de l'Estany, ran de la Sagrera. S'hi origina el torrent de Giraculs, que va a afluir en el Riu Sec. És a llevant de l'extrem meridional del Serrat del Masot, al nord-est dels Solells del Masot i al nord de Cal Parrella.
# Gleditsia caspica

Gleditsia caspica és una espècie de planta del gènere Gleditsia és planta nativa d'Àsia occidental al Caucas de l'Azerbaidjan i l'Iran septentrional pop de la mar Càspia.
És un arbre caducifoli que fa fins a 12 m d'alt amb el tronc cobert de nombroses espines llargues de 10–20 cm. Les fulles sóne pinnades o bipinnades de fins a 25 cm de llargada amb 12–20 folíols. Les flors són verdoses en racems de fins a 10 cm de llarg. El fruit és una tavella de 20 cm de llargada i de 3 cm d'amplada.
Està estretament emparentat amb Gleditsia japonica (sinònim G. horrida) i de la qual és tractada com subespècie per alguns botànics, Gleditsia horrida subsp. caspica (Desf.) J.Paclt.

## Referències

* ↑ Germplasm Resources Information Network: Gleditsia caspica Arxivat 2012-06-14 a Wayback Machine.
* 1 2 Huxley, A., ed. (1992). New RHS Dictionary of Gardening. Macmillan ISBN 0-333-47494-5.
* ↑ Cirrusimage: Gleditsia caspica
* ↑ Paclt, J. (1982). Gleditsia caspia, Not a Distinct Species (Leguminosae). Taxon 31 (2): 336-339 Abstract.
# Giuliano Amato

Giuliano Amato (Torí, 13 de maig de 1938) és un polític i professor de Dret italià.

## Biografia

Amato va estudiar dret a la Universitat de Pisa, graduant-se el 1960. A continuació, va prosseguir la seva formació a la Universitat de Colúmbia.
Entre 1975 i 1997 va ser professor de Dret a la Universitat La Sapienza de Roma. Posteriorment ha ensenyat a les universitats de Mòdena, Perugia, Florència, Nova York, el Institut Universitari Europeu i la Libera Università Internazionale degli Studi Sociali de Roma.
La seva carrera política va estar lligada al Partit Socialista Italià des de finals de 1972 fins a 1993. Fou primer ministre d'Itàlia (1992-1993 i 2000-2001). Entre maig de 2006 i maig de 2008 va ser el Ministre d'Exteriors italià, sota la presidència de Romano Prodi. En 2008 va abandonar la política. Des de 2013 és Jutge Constitucional.
# Glyptothorax striatus

Glyptothorax striatus és una espècie de peix de la família dels sisòrids i de l'ordre dels siluriformes.

## Morfologia

Els mascles poden assolir els 21,5 cm de llargària total.

## Distribució geogràfica

Es troba a l'Índia: Meghalaya i Sikkim.

## Referències

* 1 2 FishBase (anglès)

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Gilgit

* Per a altres significats, vegeu «Riu Gilgit».
Gilgit (urdú-caràcters aràbics -: گلگت ; hindi - caràcters devanagari -: गिलगित ) és la capital dels Territoris del Nord (Pakistan) i també un dels principals punts de partida de la regió per les expedicions de muntanyisme cap a les serralades del Karakoram (o Karakorum) i de l'Himàlaia (els altres punts són Skardu i Karimabad) a poca distància dona Gilgit. En efecte, sobre el gran llit del riu Indus que després de travessar el Baltistan canvia la seva direcció cursant des d'aquí cap a l'oest, una fita recorda que en aquell punt es reuneixen les dues grandioses cadenes muntanyoses abans esmentades i la del Hindukush.
Gilgit, situada sobre la cèlebre Autopista del Karakoram, la coneguda mundialment en anglès com Karakoram Highway , que travessant l'elevadíssim Pas Khunjerab (4693 msnm) uneix des del 1982 Pakistan i Tashkurgán a la Xina. L'àrea administrativa de Gilgit s'estén sobre una superfície de 38.021 km². La regió està banyada per l'homònim riu Gilgit el qual després d'un breu encara que torrencial recorregut aflueix a l'Indus, és en la seva major part muntanyenca, amb una altitud mitjana de 1.500 msnm, desplegant als peus de la cadena del Karakoram.

## Vegeu també

* Baltistan
* Dardistan
* Territoris del Nord (Pakistan) (o Baltistan-Gilgit)
# Gilgo-Oak Beach-Captree

Gilgo-Oak Beach-Captree és una concentració de població designada pel cens dels Estats Units a l'estat de Nova York. Segons el cens del 2000 tenia 333 habitants.

## Demografia

Segons el cens del 2000, Gilgo-Oak Beach-Captree tenia 333 habitants, 161 habitatges, i 94 famílies. La densitat de població era de 47,1 habitants per km².
Dels 161 habitatges en un 14,9% hi vivien nens de menys de 18 anys, en un 50,9% hi vivien parelles casades, en un 6,2% dones solteres, i en un 41% no eren unitats familiars. En el 34,8% dels habitatges hi vivien persones soles l'11,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,07 i el nombre mitjà de persones que vivien en cada família era de 2,64.
Per edats la població es repartia de la següent manera: un 13,5% tenia menys de 18 anys, un 1,5% entre 18 i 24, un 28,8% entre 25 i 44, un 34,8% de 45 a 60 i un 21,3% 65 anys o més.
L'edat mediana era de 48 anys. Per cada 100 dones de 18 o més anys hi havia 100 homes.
La renda mediana per habitatge era de 66.250 $ i la renda mediana per família de 105.870 $. Els homes tenien una renda mediana de 61.250 $ mentre que les dones 37.083 $. La renda per capita de la població era de 55.813 $. Cap de les famílies i el 0,9% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Gilgo-Oak Beach-Captree». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 9 agost 2010].
* ↑ «Geographic Comparison Table- Gilgo-Oak Beach-Captree». American Fact Finder. Oficina del Cens dels Estats Units, 12-01-2010.
# Gimnàstica rítmica als Jocs Mediterranis de 2018

La competició de gimnàstica rítmica dels Jocs del Mediterrani de 2018 de Tarragona es va celebrar entre el 29 i el 30 de juny al Pavelló Olímpic Municipal de Reus. La primera aparició d'aquest esport en els Jocs del Mediterrani va ser a Alexandria 1951 a Egipte.
La competició es va centrar en la categoria femenina en un concurs individual.

## Medaller per categoria

| Categoria | Or | Plata | Bronze |
| Concurs per equips | Alexandra Agiurgiuculese | Eleni Kelaiditi | Milena Baldassarri |

## Medaller per país

| Posició | País | Or | Plata | Bronze | Total |
| 1 | Itàlia | 1 | - | 1 | 2 |
| 2 | Grècia | - | 1 | - | 1 |
| Total | Total | 1 | 1 | 1 | 3 |

## Referències

* ↑ «Gimnàstica rítmica - Jocs Mediterranis 2018». Arxivat de l'original el 2018-05-25. [Consulta: 25 maig 2018].
# Gimnàstica artística als Jocs Mediterranis de 2018

La competició de gimnàstica artística dels Jocs del Mediterrani de 2018 de Tarragona es va celebrar entre el 23 i el 26 de juny al Pavelló Olímpic Municipal de Reus. La primera aparició d'aquest esport en els Jocs del Mediterrani va ser a Alexandria 1951 a Egipte.
La competició es va en categoria masculina i femenina repartint la competició en diverses Modalitats.

## Medaller per categoria

| Categoria | Or | Plata | Bronze |
| Homes ||||
| Concurs per equips | Espanya Nestor Abad Thiemo Diallo Nicolau Mir Alberto Tallón Rayderley Zapata | Turquia Ümit Şamiloğlu Ferhat Arıcan İbrahim Çolak Ahmet Önder Sercan Demir | França Axel Augis Loris Frasca Julien Gobaux Paul Degouy Cyril Tommasone |
| Concurs múltiple individual | Marios Georgiou | Julien Gobaux | Ahmet Önder |
| Terra | Rayderley Zapata | Ahmet Önder | Rok Klavora |
| Anelles | İbrahim Çolak | Marco Lodadio | Ali Zahran |
| Cavall amb arcs | Cyril Tommasone | Robert Seligman | Marios Georgiou |
| Salt | Loris Frasca | Ahmet Önder | Ferhat Arıcan |
| Paral·leles | Ahmet Önder | Marios Georgiou | Julien Gobaux |
| Barra fixa | Marios Georgiou | Ümit Şamiloğlu | Néstor Abad |
| Dones ||||
| Concurs per equips | Itàlia Giada Grisetti Caterina Cereghetti Francesca Linari Lara Mori Martina Basile Martina Maggio | França Marine Boyer Grace Charpy Morgane Osyssek-Reimer Sheyen Petit Louise Vanhille | Espanya Paula Raya Helena Bonilla Nora Fernández Ana Pérez Cintia Rodríguez |
| Concurs múltiple individual | Lara Mori | Louise Vanhille | Ana Pérez |
| Terra | Lara Mori | Göksu Üçtaş Şanlı | Cintia Rodríguez |
| Salt | Nancy Taman | Tjasa Kysselef | Teja Belak |
| Paral·leles asimètriques | Louise Vanhille | Paula Raya | Lucija Hribar |
| Barra d'equilibri | Marine Boyer | Giada Grisetti | Louise Vanhille |

## Medaller per país

| Posició | País | Or | Plata | Bronze | Total |
| 1 | França | 4 | 3 | 3 | 10 |
| 2 | Itàlia | 3 | 2 | - | 5 |
| 3 | Turquia | 2 | 5 | 2 | 9 |
| 4 | Espanya | 2 | 1 | 4 | 7 |
| 5 | Xipre | 2 | 1 | 1 | 4 |
| 6 | Egipte | 1 | - | 1 | 2 |
| 7 | Eslovènia | - | 1 | 3 | 4 |
| 8 | Croàcia | - | 1 | - | 1 |
| Total | Total | 14 | 14 | 14 | 42 |

## Referències

* ↑ «Gimnàstica artística - Jocs Mediterranis 2018». Arxivat de l'original el 2018-05-25. [Consulta: 25 maig 2018].